**UNESCO VRTIČKI ; V sodelovanju z naravo sam pridelam hrano**

Z UNESCO projektom želimo mlade čimbolj povezati z naravo. Na vrtičku v okolici šole bomo spremljali rast rastlin, skrbeli za njihov razvoj in uživali v njihovih plodovih. Poudarek bomo dali samooskrbi na ekološki način in naravnem zatiranju škodljivcev. Že v učilnici bomo sami vzgojili rastline, ki jih bomo v primernem času posadili na vrt. Med letom si bomo večkrat pripravili zdrave obroke, namaze iz rastlin in razne solate. Poskušali se bomo povezati z lokalnim društvi in vključiti družine ter na tak način obogatiti svoje znanje.

Dejavnosti v okviru projekta izvajamo vse leto. Sam projekt pa je namenjen tako predšolskim, osnovnošolskim otrokom in srednješolcem, priključijo pa se lahko tudi drugi zavodi, ki delajo z mladimi.

Čez leto zbiramo dokumentacijo dela, ki nam je v pomoč ob pisanju evalvacijskega poročila.

POMEMBNI DATUMI:

Na projekt se lahko prijavite do vključno **10. oktobra 2019**, in sicer na e-naslov marjeta.kobale@guest.arnes.si.

Najpozneje do **31. maja 2020** na navedeni e-naslov pošljite evalvacijsko poročilo s podatki, ki jih boste navedli tudi ob prijavi (glej obrazec spodaj), primere dobre prakse, fotoreportažo, poročilo ali povezavo do spletnih strani, kjer si bo mogoče ogledati, kako je projekt potekal pri vas.

PRIJAVA K PROJEKTU

Podatki o zavodu (ime, naslov, telefon, E-naslov):

Mentorji (ime in priimek):

Število sodelujočih otrok, starostna skupina: